Komisijos reglamentas (EB) Nr. 3450/93
1993 m. gruodžio 16 d.
iš dalies keičiantis Reglamentus (EEB) Nr. 1767/82, (EEB) Nr. 2248/85, (EEB) Nr. 584/92, (EEB) Nr. 2164/92 ir (EEB) Nr. 2219/92 dėl kai kurių sūrių Kombinuotosios nomenklatūros kodų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 2071/92 [2], ypač į jo 17 straipsnio 4 punktą,
kadangi 1993 m. rugpjūčio 10 d. Komisijos reglamentas (EEB) Nr. 2551/93, iš dalies pakeičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą [3], numato, kad nuo 1994 m. sausio 1 d. turi būti iš dalies pakeistos tam tikros KN kodo 0406, kuriuo klasifikuojami sūriai, subpozicijos;
kadangi dėl to nuo 1994 m. sausio 1 d. turėtų būti iš dalies pakeisti šie reglamentai, kuriems įtakos turi KN kodo 0406 subpozicijų pakeitimai:
- 1982 m. liepos 1 d. Komisijos reglamentas (EEB) Nr. 1767/82 dėl išsamių specifinių importo mokesčių taikymo tam tikriems pieno produktams taisyklių [4] su paskutiniais pakeitimais, padarytais Reglamentu (EEB) Nr. 2743/93 [5],
- 1985 m. liepos 25 d. Komisijos reglamentas (EEB) Nr. 2248/85 dėl išsamių administracinės pagalbos eksportuojant sūrius, kuriems taikomi kvotų apribojimai ir gali būti taikomas specialus režimas importuojant į Jungtines Amerikos Valstijas, teikimo taisyklių [6] su paskutiniais pakeitimais, padarytais Reglamentu (EEB) Nr. 222/88 [7],
- 1992 m. kovo 6 d. Komisijos reglamentas (EEB) Nr. 584/92, nustatantis išsamias tvarkos, numatytos Laikinajame susitarime tarp Bendrijos ir Lenkijos Respublikos, Vengrijos Respublikos bei Čekijos ir Slovakijos Federacinės Respublikos, taikymo pienui ir pieno produktams taisykles [8], su pakeitimais, padarytais Reglamentu (EEB) Nr. 2658/93 [9],
- 1992 m. liepos 30 d. Komisijos reglamentas (EEB) Nr. 2164/92, nustatantis išsamias pieno produktų specifinės tiekimo tvarkos Kanarų saloms taikymo taisykles ir prognozuojamą tiekimo balansą [10], su paskutiniais pakeitimais, padarytais Reglamentu (EEB) Nr. 1828/93 [11],
- 1992 m. liepos 30 d. Komisijos reglamentas (EEB) Nr. 2219/92, nustatantis išsamias pieno produktų specifinės tiekimo tvarkos Maderai taikymo taisykles ir prognozuojamą tiekimo balansą [12], su paskutiniais pakeitimais, padarytais Reglamentu (EEB) Nr. 1732/93 [13];
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1767/82 I priedo s, u ir v punktuose KN kodas 04069089 pakeičiamas KN kodais 04069086, 04069087 ir 04069088.
2 straipsnis
Reglamento (EEB) Nr. 2248/85 I priede KN kodai ex04069089 Maasdam, ex04069077 Samsø ir ex04069089 Svenbo atitinkamai pakeičiami KN kodais ex04069087 Maasdam, ex04069076 Samsø ir ex04069087 Svenbo.
3 straipsnis
Reglamento (EEB) Nr. 584/92 I priedo c punkte KN kodas 04069089 pakeičiamas KN kodais 04069086, 04069087 ir 04069088.
4 straipsnis
Reglamentas (EEB) Nr. 2164/92 iš dalies keičiamas taip:
1) I priede KN kodas 04069077 pakeičiamas KN kodais 04069076 ir 04069078, o KN kodas 04069089 pakeičiamas KN kodais 04069086, 04069087 ir 04069088.
2) II priede duomenys apie KN kodą 04069077 pakeičiami šio reglamento I priede pateiktais duomenimis apie KN kodus 04069076 ir 04069078, o duomenys apie KN kodą 04069089 pakeičiami šio reglamento I priede pateiktais duomenimis apie KN kodus 04069086, 04069087 ir 04069088.
5 straipsnis
Reglamento (EEB) Nr. 2219/92 II priede duomenys apie KN kodą 04069077 pakeičiami šio reglamento II priede pateiktais duomenimis apie KN kodus 04069076 ir 04069078, o duomenys apie KN kodą 04069089 pakeičiami šio reglamento II priede pateiktais duomenimis apie KN kodus 04069086, 04069087 ir 04069088.
6 straipsnis
Šis reglamentas įsigalioja 1994 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. gruodžio 16 d.